Wilhelm Gesenius

Heinrich Friedrich Wilhelm Gesenius (født 3. februar 1786 i Nordhausen, død 23. oktober 1842 i Halle an der Saale) var en tysk teolog og språkforsker. Han studerte spesielt hebraisk.

Gesenius studerte filologi og teologi ved universitetet i Helmstedt. Han var elev av Heinrich Henke. Senere ble han dr. theol. og dr. philos., var kongelig prøyssisk konsistorialråd og fra 1810 professor ved universitetet i Halle.

Gesenius utførte et banebrytende arbeid på den hebraiske språkforskningens område. Han var blant de første som førte et vitenskapelig studium av de semittiske språkene. Hovedområdene hans var leksikografi og grammatikk. Gesenius’ innflytelse har holdt seg helt til moderne tid. Hans Hebräische Grammatik og Hebräische und aramäische Handwörterbuch über das alte Testament blir fremdeles utgitt i faksimileutgaver av utgaver fra begynnelsen av 1900-tallet.

 Verker 
 Versuch über die maltesische Sprache (1810)
 Hebräisches Elementarbuch (1813)
 Geschichte der hebräischen Sprache (1815)
 Ausführliches grammatisch-kritisches Lehrgebäude der hebräischen Sprache (1817)
 Paläographische Studien über phönizische und punische Schrift (1835)

 Referanser 

Kategori:Tyske orientalister
Kategori:Tyske leksikografer
Kategori:Personer fra Nordhausen
Kategori:Hebraister